**Ministru kabineta noteikumu “Grozījumi Ministru kabineta 2018. gada 20.februāra noteikumos Nr.101 “Noteikumi par Sociālo uzņēmumu komisiju” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta Noteikumu projekta (turpmāk – MK noteikumu projekts) mērķis ir izpildīt Ministru kabineta 2020. gada 16. jūnija protokollēmumā Nr.41 58.§ doto uzdevumu izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2018. gada 20. februāra noteikumos Nr.101 "Noteikumi par Sociālo uzņēmumu komisiju", pilnveidojot Sociālo uzņēmumu komisijas darba organizāciju (Valsts kancelejas kontroles uzdevums Nr.2020-UZD-1056). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar MK 2020. gada 16. jūnija sēdes protokollēmumu Nr.41 58.§ par informatīvo ziņojumu “Par sociālo uzņēmumu darbību un attīstību” (turpmāk – MK 2020. gada 16. jūnija sēdes protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | MK noteikumu projekts paredz:**1) samazināt komisijas sastāvu no 10 pastāvīgiem komisijas locekļiem uz astoņiem pastāvīgiem komisijas locekļiem**, no kuriem četrus komisijas locekļus darbam komisijā pilnvaros šādas tiešās pārvaldes iestādes – Labklājības ministrija, Finanšu ministrija, Ekonomikas ministrija un Vides aizsardzības un reģionālās attīstības ministrija, un četrus komisijas locekļus izvēlēsies atklātā konkursā no kandidātiem, ko šajos noteikumos noteiktajā kārtībā būs izvirzījušas Uzņēmumu reģistra Biedrību un nodibinājumu reģistrā reģistrētās biedrības un nodibinājumi. Komisijas locekļu skaita un sastāva samazinājums ir nepieciešams, jo praksē bieži vien ir problēmas nodrošināt kvorumu, kuru būtu vieglāk nodrošināt, ja pastāvīgo komisijas locekļu skaits būtu mazāks, bet atsevišķu jautājumu izlemšanai, ja tas nepieciešams, tiktu pieaicināti (deleģēti) pa vienam speciālistam (nosakot speciālistu, kas to aizvieto viņa prombūtnes laikā) no šādām tiešās pārvaldes iestādēm jeb speciālo jomu/nozari pārstāvošām iestādēm – Izglītības un zinātnes ministrijas, Kultūras ministrijas un Veselības ministrijas. Uzaicinātiem speciālistiem nav balsstiesību komisijas lēmumu pieņemšanā. Šāds sadalījums ir izveidots ņemot vērā praksē konstatēto nepieciešamību, komisijas sēdēs pieaicināt speciālo jomu/nozari pārstāvošo iestāžu speciālistus, pamatojoties uz pretendentu sociālā uzņēmuma statusa piešķiršanai visbiežāk pārstāvētām jomām, savukārt komisijas pamatsastāvā ir nepieciešams iekļaut Labklājības ministriju kā par sociālās uzņēmējdarbības Latvijā atbildīgo institūciju, Finanšu ministriju kā par nodokļu politikas, ESF fondu ieviešanu un uzraudzību atbildīgo institūciju, Ekonomikas ministriju kā par visas uzņēmējdarbības vides attīstību Latvijā atbildīgo institūciju un Vides aizsardzības un reģionālās attīstību ministriju kā atbildīgo institūciju sociālo uzņēmumu reģionālā pārklājuma nodrošināšanai un attīstībai. (MK noteikumu projekta 1.1.punkts, 1.2.punkts, 1.4.punkts, 1.5.punkts, 1.9.punkts);**2) precizēt sludinājuma konkursam uz komisijas locekļa amatu izsludināšanu publicēšanas nosacījumus**, turpmāk nosakot, ka Labklājības ministrija ne vēlāk kā četrus mēnešus pirms komisijas pilnvaru termiņa beigām Labklājības ministrijas tīmekļvietnē izsludina konkursu uz komisijas locekļa amatu (turpmāk – konkurss). Konkurss uzskatāms par izsludinātu dienā, kad sludinājums publicēts Labklājības ministrijas tīmekļvietnē. Jauno konkursu ir plānots izsludināt 2020.  gada 1. decembrī jeb ne vēlāk kā četrus mēnešus pirms komisijas pilnvaru termiņa beigām 2021. gada 25. aprīlī. Ja konkursa sludinājumā norādītajā termiņā ir saņemts mazāk par četriem biedrību vai nodibinājumu iesniegumiem, Labklājības ministrija pagarina pieteikšanās termiņu par 10 darbdienām, publicējot informāciju Labklājības ministrijas tīmekļvietnē. Iesniegšanas termiņš var tikt pagarināts vairākkārt līdz dienai, kad Labklājības ministrijā ir saņemti vismaz četri iesniegumi. Šāds regulējums ir noteikts tāpēc, ka konkursa uz komisijas locekļu amatu izsludināšanas termiņš - seši mēneši pirms komisijas locekļu pilnvaru termiņa beigām – ir pārāk ilgs laiks konkursa rīkošanai un potenciālo pretendentu motivēšanai piedalīties konkursā, kur rezultāts būs zināms pēc sešiem mēnešiem, turklāt praksē šāda konkursa rīkošanai un pretendentu atlasei pietiek ar četriem mēnešiem. Ņemot vērā, ka Darba likuma 32. pantā nav konkrēti noteikts, kur jābūt publicētam attiecīgajam sludinājumam, iestādei ir tiesības noteikt publicēšanas vietu, nosakot, ka turpmāk sludinājumu konkursam uz komisijas locekļa amatu izsludināšanu vairs nepublicēs oficiālajā izdevumā “Latvijas Vēstnesis”, bet to publicēs Labklājības ministrijas tīmekļvietnē. (MK noteikumu projekta 1.3.punkts, 1.4.punkts un 1.5.punkts);**3) precizēt komisijas sēžu norises vietu un veidu** (līdz Covid – 19 izraisītai ārkārtējai situācijai valstī komisijas sēdes notika klātienē Labklājības ministrijā). Turpmāk, lai atbilstoši ārkārtējās situācijas apstākļiem vai pēc nepieciešamības varētu nodrošināt nepārtrauktu un efektīvu komisijas darbu, ir jāparedz iespēju komisijas sēdes organizēt un vadīt arī attālināti, izmantojot elektroniskos sakaru līdzekļus (piemēram, videokonferenci, telefonkonferenci) (MK noteikumu projekta 1.6.punkts);**4) noteikt pilnvaras komisijas priekšsēdētājam vai viņa prombūtnes laikā komisijas priekšsēdētāja vietniekam pieņemt lēmumu par komisijas sēdes sasaukšanu attālināti**, tādejādi nodrošinot nepārtrauktu un efektīvu komisijas darbu, ja kāds no komisijas locekļiem sēdē nevarēs piedalīties klātienē vai nepieciešamības gadījumā komisijas sēdi būs jāorganizē attālināti (MK noteikumu projekta 1.6.punkts);**5) tiesības sēdē piedalīties ne vairāk kā diviem pārstāvjiem no katra uzaicinātā pretendenta un sociālā uzņēmuma, kurš deleģē savus pārstāvjus un ar kura darbību saistītie jautājumi tiek izskatīti attiecīgajā sēdē**, nosakot, ka uz sēdi uzaicinātie pretendenti un sociālo uzņēmumu pārstāvji piedalās tikai attiecīgā jautājuma izskatīšanas laikā, tādejādi iekļaujot normatīvā regulējumā tiesības uzņēmuma intereses komisijas sēdē pārstāvēt vienai vai divām personām, ņemot vērā pretendentu un sociālā uzņēmuma pārstāvja lūgumu un nepieciešamību, jo praksē ir bijuši gadījumi, kad uz sēdi uzaicinātam pārstāvim ir nepieciešama grāmatveža vai jurista vai cita eksperta tūlītēja konsultācija, lai varētu sniegt kompetentas atbildes uz komisijas locekļu jautājumiem, kur uzņēmuma pārstāvju spējai pamatot savu viedokli var būt arī izšķiroša nozīme komisijas lēmuma pieņemšanas procesā un atzinuma sniegšanā. Normatīvais regulējums turpmāk paredzēs uzaicināto personu tiesības gan klātienē, gan attālināti piedalīties komisijas sēdē, vienlaikus nosakot uz sēdi uzaicināto dalībnieku tiesības piedalīties komisijas sēdē tikai attiecīgā jautājuma izskatīšanas laikā un komisijas sēdi atstāt, tiklīdz attiecīgais jautājums ir izskatīts. Šāds regulējums ir nepieciešams, lai organizējot komisijas sēdes, varētu nodrošināt piekļuves tiesības uz sēdi uzaicinātām personām, kā arī, lai būtu skaidri noteikumi, kurā brīdī uz sēdi uzaicinātai personai vairs nav tiesību sēdē piedalīties, ņemot vērā, ka komisijas sēdes ir atklātas, un tajās varēs piedalīties vairāk kā divi pārstāvji no katra pretendenta un sociālā uzņēmuma, ar kura darbību saistītie jautājumi tiek izskatīti sēdē, bet citas personas varēs piedalīties sēdē, ja tās vismaz trīs darbdienas pirms sēdes pieteiksies Labklājības ministrijā (MK noteikumu projekta 1.7.punkts);**6) precizēta tiesību norma, kādā veidā komisijas locekļi izsaka viedokli un sniedz savu atzinumu par komisijas sēdes darba kārtības jautājumiem un precizēta lēmumu pieņemšanas procedūra**, turpmāk paredzot, ka pirms lēmuma pieņemšanas katrs komisijas loceklis rakstveidā vai mutvārdos izsaka savu viedokli, komisijas priekšsēdētājs apkopo viedokļus, formulē komisijas lēmumu un aicina komisiju par to balsot. Lēmums ir pieņemts, ja par to nobalsojis klātesošo lemttiesīgo komisijas locekļu vairākums. Ja balsis sadalās vienādi, izšķirošā ir komisijas priekšsēdētāja balss. Ja komisija nepieņem lēmumu komisijas sēdes laikā, jo nepieciešams iegūt papildu informāciju vai veikt papildu darbības, tad komisijas priekšsēdētājs nosaka termiņu komisijas lēmuma pieņemšanai vai pieņem lēmumu par jautājuma izskatīšanu citā komisijas sēdē.Šāds regulējums ir nepieciešams, lai varētu gan klātienē, gan attālināti nodrošināt efektīvu komisijas darbu un lēmumu pieņemšanas procesu, tiesību normu papildinot ar komisijas priekšsēdētāja tiesībām atlikt lēmuma pieņemšanu konkrētā komisijas sēdē, ja ir nepieciešams iegūt papildu informāciju vai veikt papildu darbības, piemēram, uz nākamo komisijas sēdi pieaicināt speciālo jomu/nozaru speciālistus konkrētā jautājuma izskatīšanā u.tml., lai komisija varētu sniegt motivētu atzinumu (MK noteikumu projekta 1.8.punkts, 1.9.punkts);**7) noteikumi papildināti ar pārejas normu attiecībā uz komisijas sastāva maiņu,** nosakot, ka tie komisijas locekļi, kuri darbu komisijā ir uzsākuši 10 komisijas locekļu sastāvā, turpina pildīt komisijas locekļa pienākumus līdz to pilnvaru termiņa beigām jeb 2021. gada 25. aprīlim, pamatojoties uz šo noteikumu 3.punktā minēto, ka “komisijas pilnvaru laiks neatkarīgi no komisijas personālsastāva izmaiņām ir trīs gadi no dienas, kad labklājības ministrs apstiprinājis komisijas personālsastāvu” un ņemot vērā Labklājības ministrijas 2018.gada 25.aprīļa rīkojumu Nr. 33 “Par sociālo uzņēmumu komisijas personālsastāvu”, tādējādi nodrošinot komisijas locekļu tiesisko paļāvību, savukārt jaunā komisija (8 komisijas locekļu sastāvā) darbu uzsāks 2021. gada 26. aprīlī.(MK noteikumu projekta 2.punkts).  |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības ar ierobežotu atbildību,  sociālie uzņēmumi, fiziskas personas, kuras plāno uzsākt sociālo uzņēmējdarbību. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir pozitīva ietekme uz sociālo uzņēmumu komisijas darbību kopumā, jo tiek paredzēti kritēriji, lai varētu arī nepieciešamības gadījumā vai ārkārtējās situācijas laikā nodrošināt nepārtrauktu un efektīvu komisijas darbu. MK noteikumu projekts nerada ietekmi uz vidi, konkurenci, kā arī neietekmē administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (euro) |
| 2021.gads | 2022.gads | 2023. gads |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 13 000 | 0 | 13 000 | 0 | 13 000 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi LM apakšprogramma 97.01.00 "Labklājības nozares vadība un politikas plānošana" | 13 000 | 0 | 13 000 | 0 | 13 000 | 0 | 0 |
| LM apakšprogramma 97.01.00 “ Labklājības nozares vadība un politikas plānošana”  | 13 000 | 0 | 13 000 | 0 | 13 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 13 000 | 0 | 13 000 | 0 | 13 000 | 0 | 0 |
| 2.1. valsts pamatbudžets LM apakšprogramma 97.01.00 "Labklājības nozares vadība un politikas plānošana" | 13 000 | 0 | 13 000 | 0 | 13 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*Saskaņā ar likumu „Par valsts budžetu 2020.gadam” un saskaņā ar likumu “Par vidēja termiņa budžeta ietvaru 2020., 2021. un 2022. gadam” Sociālā uzņēmuma statusa piešķiršanas komisijas darbības nodrošināšanai (darba samaksa un ceļa izdevumi komisijas locekļiem, kuri nav valsts amatpersonas) plānots finansējums 13 000 euro apmērā apakšprogrammā 97.01.00 “Labklājības nozares vadība un politikas plānošana”, kas tika piešķirti 2018.gada prioritārā pasākuma “Sociālās uzņēmējdarbības veicināšana” īstenošana ietvaros, atbilstoši Ministru kabineta 2017.gada 12.septembra sēdes protokola Nr.45 53.§ 9.punktam. Provizorisks aprēķins 2021.gadam un turpmāk ik gadu:Finansējums plānots 4 NVO pārstāvju atlīdzības nodrošināšanai par darbu komisijā ik mēnesi vidēji 18.93 darba stundas\* x 10.72 euro\*\* vidējā vienas stundas vienības izmaksas + DDVSAOI 23,59% 2.53 euro = vidējā vienas stundas vienības izmaksas kopā ar DDVSAOI 13.25 euro\*12mēneši = 12 040 euro (noapaļojot)), kā arī ceļa izdevumu kompensēšanai (4 NVO pārstāvji \* 20 euro apmērā katram komisijas loceklim \* 12 mēneši = 960 euro).KOPĀ finansējums: 12 040 euro + 960 euro = 13 000 euro.\* ņemot vērā tendenci sociālo uzņēmumu skaita pieaugumam, prognozēts, ka komisijas darba stundu skaits, salīdzinājumā ar 2019.gadu (vidēji 12 stundas mēnesī), pieaugs.\*\*aprēķinā izmantota spēkā esošā stundas likme pirms nodokļu nomaksas spēkā esošajos līgumos par darbu Sociālo uzņēmumu komisijā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts neparedz amata vietu skaita izmaiņas. |
| 8. Cita informācija | Noteikumu projekts tiks īstenots Labklājības ministrijai piešķirto valsts budžeta līdzekļu ietvaros. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu iespēju izteikt viedokli sabiedrībai, MK noteikumu projekts atbilstoši MK 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” pirms tā iesniegšanas/izsludināšanas Valsts sekretāru sanāksmē tika ievietots Labklājības ministrijas tīmekļa vietnē. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz Labklājības ministrijas funkciju paplašināšanu vai sašaurināšanu, kā arī neietekmē pieejamos cilvēkresursus. |
| 3. | Cita informācija | Nav. |

Labklājības ministre R. Petraviča

E.Heidere 67021511

Elina.Heidere@lm.gov.lv